Asof geen berge ooit hier gewoon het nie (Tafelberg) is ’n opwindende en verweefde debuut uit ’n jong digter se pen. Met ’n eietydse en aktuele aanslag skryf Odendaal oor die politiek van verskil, ons ekologiese voetspoor, verganklikheid, menswees, die liefde, asook die onlangse studentepolitiek. Ten einde vra hy: Re mang? Wie is ons? En wie is hulle?
[Lees hardop met Jon Hopkins se “Abandon window” in die agtergrond. Gee jouself oor aan die ruimte wat die song skep.]